লখনউ উত্তর বিধানসভা কেন্দ্র
লখনউ উত্তর ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের উত্তর অংশ নিয়ে গঠিত। ২০১৭ সালের ইউপি বিধানসভা ভোটে এই কেন্দ্রে ভিভিপ্যাটসহ ইভিএমের সুবিধা ছিল। লখনউ উত্তর, লখনউ লোকসভা কেন্দ্রের পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭২ নম্বর। বর্তমানে এই আসনটির বিধায়ক হলেন ভারতীয় জনতা পার্টির নীরাজ বোরা, যিনি ২০১৭ উত্তর প্রদেশ বিধানসভা নির্বাচনে সমাজবাদী পার্টির প্রার্থী অভিষেক মিশ্রকে ২৭,২৭৬টি ভোটের ব্যবধানে পরাজিত করেন।